प्रियंका बोली-साढ़े चार साल भ्रष्टाचार करते है, फिर ठिकरा किसी और पर फोड़ देते है
बाड़मेर का बहुचर्चित रीको जमीन पर फर्जी पट्‌टे मामले को लेकर बीजेपी और कांग्रेस के नेता एक-दूसरे पर आरोप लगा रहे है। विधायक मेवाराम जैन की प्रेस वार्ता कर बीजेपी के नेताओं पर आरोप लगाए थे। बुधवार को बीजेपी नेत्री डॉ. प्रियंका चौधरी ने प्रेस
बाड़मेर का बहुचर्चित रीको जमीन पर फर्जी पट्‌टे मामले को लेकर बीजेपी और कांग्रेस के नेता एक-दूसरे पर आरोप लगा रहे है। कुछ दिन विधायक मेवाराम जैन ने प्रेस वार्ता कर बीजेपी के नेताओं पर आरोप लगाए थे। बुधवार को बीजेपी नेत्री डॉ. प्रियंका चौधरी ने प्रेस वार्ता कर पलटवार किया है। चौधरी ने कहा विधायक मेवाराम जैन ने स्वयं ने माना है कि भूमाफिया सरकारी जमीन पर कब्जा कर रहे है। सरकार से लेकर बोर्ड खुद का है। इसके बावजूद भूमाफिया के आगे असहाय क्यों नजर आ रहे है। विधायक या तो खुद भ्रष्टाचार में लिप्त है या फिर भूमाफिया के दबाव में काम कर रहे है।
डॉ. प्रियंका चौधरी ने प्रेसवार्ता में कहा कि रीको को रेवन्यू बोर्ड ने जमीन आवंटित की थी। इसमें कुछ जमीन पर रीको ने औद्योगिक इकाई के लिए जमीन आवंटित कर दी। शेष जमीन पर रीको चार दीवारी करने के दौरान खातेदारों ने विरोध कर कोर्ट में गए वहां पर स्टे मिल लग गया था। आज भी स्टे यथावत् है। चौधरी का आरोप है कि रीको को भनक लगी की रीको की जमीन पर फर्जी पट्‌टे जारी कर रही है। रीको ने नगर परिषद को चिट्‌ठी भी लिखी। उसमें लिखा कि जमीन पर स्टे ऑर्डर है इसलिए जमीन पर पट्‌टे जारी नहीं करें। नगर परिषद ने जानकारी में होने के बावजूद झानबूझकर स्टे वाली जमीन पर पट्‌टे जारी कर दिए। 7 पट्टे जारी कर दिए। जानकारी में आने पर जिला कलेक्टर से मिलकर पट्‌टे निरस्त करने की मांग की और जांच कर दोषियों के खिलाफ कार्रवाई की जाए।
प्रियंका ने कहा- विधायक भूमाफिया के आगे असहाय क्यों है
प्रियंका चौधरी ने विधायक पर सीधा आरोप लगाते हुए कहा कि मेवाराम जैन 15 साल से विधायक है। नगरपरिषद सभापति रह चुके है। बोर्ड आपका, मंत्री और सरकार आपकी है। इसके बावजूद भू-माफिया के आगे असहाय क्यों नजर आ रहे है। सरकारी जमीन पर दिन-ब-दिन कब्जे हो रहे है। विधायक ने भ्रष्टाचार, सरकारी जमीन पर कब्जा हो रहा है यह सब माना है। विधायक ने अपने भाई का जिक्र भी अपने बयान में किया। इसका मतलब है सारी चीजें उनको मालूम है। विधायक को पता है कि खसरा संख्या 1606 है उसमें 30 पट्टे फर्जी बनाए गए। अब विधायक यह बयान देते है कि मेरा उस भाई से 40 साल से कोई लेना-देना नहीं है। इस प्रकरण की क्यूं नहीं जांच करवाई गई।
भाजपा नेत्री ने कहा- विधायक भ्रष्टाचार में लिप्त है या भूमाफिया के दबाव में है।
चौधरी ने विधायक मेवाराम जैन पर आरोप लगाया कि विधायक सरकारी जमीन के आरक्षित जमीन को नहीं बचा पाए। यहां तो विधायक भ्रष्टाचार में लिप्त है या भूमाफिया के दबाव में है। विधायक भूमाफिया के दबाव में काम कर रहे है। बीजेपी द्वारा समय-समय पर भ्रष्टाचार का मुद्दा उठाया गया। लेकिन एक पर अभी तक कार्रवाई नहीं हुई है। इन सभी पर जांच होनी चाहिए। भूमाफिया पहाड़ों को लगातार काट रहे है। उस पर पट्‌टे दिए जा रहे है।
चौधरी ने कहा- विधायक साढे चार भ्रष्टाचार करने के बाद ठिकरा किसी और पर फोड़ देते है।
प्रियंका चौधरी ने कहा कि बाड़मेर में कोई भी काम विधायम मेवाराम जैन के इशारे के बिना नहीं होता है। बाड़मेर के सीएम, मंत्री भी वहीं है। छोटे-छोटे कर्मचारी के हाथ में नहीं काम करना, उनकी इजाजत के बिना एक काम नहीं होता है। उनकी नाक के नीचे भूमाफिया इतना बड़ा काम कर जाते है अपनी जिम्मेदारी छोड़कर सभी विभागों को भ्रष्ट बता देते है। साढ़े चार साल तक भ्रष्टाचार करते है और जब चुनाव नजदीक आते है या उनकी पोल खुलती है तो अपनी जिम्मेदारी से बचने के लिए और अपने सुरक्षित रखने के लिए ठिकरा किसी और पर फोड़ देते है।